Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: tárgyaláson az elõzõ tárgyalás anyagának ismertetése elmarad — rámutatott: az 1995. évi LXI. törvény 2. §-a az eljárás
Paragraph Index: 821

tárgyaláson az elõzõ tárgyalás anyagának ismertetése elmarad — rámutatott: az 1995. évi LXI. törvény 2. §-a az eljárás mielõbbi befejezése érdekében vezette be azt a könnyítést, hogy a tárgyalás az addigi tárgyalás anyagának ismertetésével is megismételhetõ, ha a hivatásos bíró személyében nem történt változás. A módosított Be. 197. §-ának (2) bekezdése ezzel megteremtette a törvényes lehetõségét annak, hogy az ítélet meghozatalában olyan bíró vegyen részt, aki nem volt kezdettõl fogva jelen a tárgyaláson. A Bfv.III.2266/1998. számú 1999. január 5-én kelt végzésében a Legfelsõbb Bíróság másik tanácsa — egyebek mellett — arra mutatott rá, hogy a Be. 250. § II/b. pontja második fordulatának az alkalmazási köre csak arra az esetre vonatkoztatható, ha a folytatólagos tárgyaláson a hivatásos bíró személyében történt változás ellenére maradt el a korábbi tárgyalások tényleges megismétlése, vagy ha az ülnökök személyében történt ugyan változás, ám a korábbi érdemi tárgyalás megtartását követõen hat hónap vagy annál hosszabb idõ telt el mégsem került sor a korábbi tárgyalások tényleges megismétlésére. Erre figyelemmel a korábbi tárgyalás anyaga ismertetésének elmaradása a Be. 261. §-ának (1) bekezdésébe ütközõ relatív eljárási szabálysértés. Ezekre figyelemmel az eljárási szabálysértésre alapított felülvizsgálati indítványnak nem adott helyt. A Bírósági Határozatok 1999. évi 10. számában 444. szám alatt közzétett határozat (Legf. Bír. Bfv.III.349/1999.) azt tartalmazza, hogy feltétlen hatályon kívül helyezést eredményezõ eljárási szabálysértés akkor valósul meg, amikor a hivatásos bíró személyében történt változás, vagy az ülnök személye változott, de a korábbi érdemi tárgyalás megtartását követõen hat hónap vagy ennél hosszabb idõ telt el, és a korábbi tárgyalás tényleges megismétlése elmaradt. A Bírósági Határozatok 2000. évi 7. száma tartalmazza a

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes